Diari Oficial de la Generalitat Valenciana


Sumari del DOGV 6516, del 09-05-2011 (2011/5248)

DECRET 47/2011, de 6 de maig, del Consell, pel qual se suprimix i s'autoritza la implantació d'ensenyaments universitaris oficials de doctorat en la Universitat Jaume I de Castelló.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   6516

Data del DOGV
:   09-05-2011

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2011/5248


Data del document
:   06-05-2011

Organisme emissor
:   Conselleria d'Educació

Tipus de document
:   Decret

Anàlisi jurídica

 Descriptors 

:   * Universitat Jaume I
    * universitat
    * ensenyament superior
    * legislació
    * centre d'ensenyament

DECRET 47/2011, de 6 de maig, del Consell, pel qual se suprimix i s'autoritza la implantació d'ensenyaments universitaris oficials de doctorat en la Universitat Jaume I de Castelló. [2011/5248]  
La Llei Orgànica 6/2001, de 21 de desembre, d'Universitats, en l'article 37, estructura els ensenyaments universitaris oficials en tres cicles: grau, màster i doctorat; i en l'article 35 disposa que per a impartir estes ensenyances oficials i expedir els títols corresponents, amb validesa en tot el territori nacional, les universitats han de posseir l'autorització pertinent de la comunitat autònoma, segons el que disposa la seua legislació, i obtindre la verificació del Consell d'Universitats de que l'oportú pla d'estudis s'ajusta a les directrius i condicions establides pel Govern.  
Pel Decret 148/2010, de 24 de setembre, del Consell, es va autoritzar a la Universitat Jaume I de Castelló la implantació d'ensenyaments universitaris oficials del programa conjunt de doctorat en Ciències de la Salut, per la Universitat d'Alacant, la Universitat d'Almeria, la Universitat Autònoma de Madrid, la Universitat de Huelva, la Universitat Internacional de Catalunya, la Universitat Jaume I de Castelló, la Universitat de Lleida i la Universitat Rovira i Virgili, segons la Resolució del Consell d'Universitats, de 5 d'octubre de 2009, per la que es verificava el dit títol.  
El Consell d'Universitats, el 23 de febrer de 2011, ha emés nova resolució de verificació del programa de doctorat en Ciències de la Salut, per la Universitat Jaume I de Castelló, sense el caràcter de interuniversitari.  
En conseqüència, la Universitat Jaume I de Castelló ha sol·licitat la modificació de l'autorització per a fer constar que impartix el programa de doctorat en Ciències de la Salut sense el dit caràcter.  
Per tot això, vistos els articles 8.2 i 35.2 de la Llei Orgànica 6/2001, de 21 de desembre, d'Universitats, modificada per la Llei Orgànica 4/2007, de 12 d'abril; l'article 3, apartat 3, del Reial Decret 1393/2007, de 29 d'octubre, pel que s'establix l'ordenació dels ensenyaments universitaris oficials, i l'article 37 de la Llei 4/2007, de 9 de febrer, de la Generalitat, de Coordinació del Sistema Universitari Valencià, a proposta del conseller d'Educació i amb la deliberació prèvia del Consell, en la reunió del dia 6 de maig de 2011,  
  
DECRETE  
  
Article 1. Supressió d'ensenyances  
Se suprimixen els ensenyaments universitaris oficials del programa conjunt de doctorat en Ciències de la Salut per la Universitat d'Alacant, la Universitat d'Almeria, la Universitat Autònoma de Madrid, la Universitat de Huelva, la Universitat Internacional de Catalunya, la Universitat Jaume I de Castelló, la Universitat de Lleida i la Universitat Rovira i Virgili, que s'especifica en el número 32 de l'annex del Decret 148/2010, de 24 de setembre, del Consell, pel que es va autoritzar la implantació d'ensenyaments universitaris oficials de doctorat en la Universitat Jaume I de Castelló.  
  
Article 2. Autorització d'ensenyances  
S'autoritza, a la Universitat Jaume I de Castelló, la implantació, amb efectes des del curs 2009/2010, dels ensenyaments universitaris oficials del programa de doctorat en Ciències de la Salut per la Universitat Jaume I de Castelló.  
  
Article 3. Inscripció en el registre i els seus efectes  
De la present autorització s'informarà el Ministeri d'Educació, per tal que este eleve al govern la proposta per a l'establiment del caràcter oficial del títol i la seua inscripció en el Registre d'Universitats, Centres i Títols (RUCT), d'acord amb el que disposa l'article 26 del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials.  
  
Així mateix, s'informarà l'esmentat ministeri de la supressió que es decreta.  
Article 4. Expedició del títol  
Els títols universitaris seran expedits, en nom del rei, pel rector de la universitat, d'acord amb el que establix la normativa vigent.  
  
  
DISPOSICIÓ ADDICIONAL  
  
Única. Facultats d'aplicació i execució  
Es faculta el conseller d'Educació per a l'aplicació i execució del present decret.  
  
València, 6 de maig de 2011  
  
El president de la Generalitat,  
FRANCISCO CAMPS ORTIZ  
  
El conseller d'Educació,  
ALEJANDRO FONT DE MORA TURÓN